પુતિનની દીકરી

તેમણે કહ્યું કે આ વૅક્સિનને બે મહિનાના પરીક્ષણ પછી તૈયાર કરવામાં આવી છે અને હવે આને આરોગ્ય મંત્રાલયે મંજૂરી આપી દીધી છે. 

રાષ્ટ્રપતિ પુતિને સાથે સાથે એ જાણકારી પણ આપી કે આ વૅક્સિન તેમની દીકરીને પણ આપવામાં આવી છે અને હવે આગળ મોટા પ્રમાણમાં ડૉઝ તૈયાર કરવામાં આવશે.

પુતિનની દીકરીને વૅક્સિન આપવાના સમાચાર પછી એ ચર્ચા શરૂ થઈ છે કે તેમની કંઈ દીકરીને આ વૅક્સિન આપવામાં આવી છે. 

વ્લાદિમીર પુતિનને બે દીકરીઓ છે, પરંતુ કંઈ દીકરીને આ વૅક્સિન આપવામાં આવી છે, આની જાણકારી આપવામાં આવી નથી.

પુતિન હંમેશા પોતાની વ્યક્તિગત જિંદગીને ચર્ચાઓમાંથી દૂર રાખતા આવ્યા છે. તેમના પરિવારના સભ્યોની ઝલક પણ ખૂબ ઓછી જોવા મળે છે.  

અનેક મીડિયા અહેવાલોમાં કહેવામાં આવ્યું છે કે પુતિનને બે દિકરી છે – મારિયા પુતિના અને યેકાતેરીના પુતિના.

પુતિને ક્યારેય પણ સાર્વજનિક રીતે પોતાની દીકરીઓનો ઉલ્લેખ કર્યો નથી. પરંતુ કહેવામાં આવે છે કે યેકાતેરીના પુતિનની નાની દીકરી છે.

ચર્ચામાં આવી નાની દીકરી

રશિયાના પ્રમુખ પુતિન તેમના પત્ની લ્યૂડમિલા અને દીકરી મારિયા 2007ની ચૂંટણીમાં મતદાન કેન્દ્ર પર પહોંચ્યા ત્યારની તસવીર

વર્ષ 2015માં યેકાતેરીના પુતિના ત્યારે ચર્ચામાં આવ્યા હતા, જ્યારે ખબર પડી કે તે મૉસ્કોમાં કૅટરીના તિનોખોવાના નામથી રહે છે.

તેઓ એક એક્રોબેટિક ડાન્સર છે અને અનેક ચૅમ્પિયનશિપમા ભાગ લે છે. તે એક ટીવી શોમાં નજર આવી ચૂક્યાં છે.

ન્યૂઝ એજન્સી રૉયટર્સ પ્રમાણે 33 વર્ષની કૅટરીના તિખોનોવાને મૉસ્કો સ્ટેટ યુનિવર્સિટીમાં એક નવા આર્ટિફિશિયલ ઇન્ટેલિજન્સ ઇન્સ્ટિટ્યૂટના પ્રમુખ તરીકે નિમવામાં આવ્યાં હતાં. તે અનેક વર્ષોથી યુનિવર્સિટીમાં ટોચનાં પદ પર છે. તેમણે ફિઝિક્સ અને મૅથ્સમાં માસ્ટર કર્યું છે. 

યેકાતેરીનાએ પોતાના પિતાનું ઉપનામ છોડીને પછીથી પોતાનું નામ કૅટરીના તિખોનોવા રાખી લીધું હતું. 

યેકાતેરીનાએ કિરિલ શામાલોવ સાથે 2013માં લગ્ન કર્યા હતાં. કીરિલ શામાલોવ રોઝિયા બૅન્કમાં સહ-સ્વામિત્વ રાખનાર નિકોલાય શામાલોવના દીકરા છે.

કહેવામાં આવે છે કે નિકોલાય શામાલોવ વ્લાદિમીર પુતિનના મિત્ર છે. કિરિલ શામાલોવ ઑઇલ અને પેટ્રોકૅમિકલ્સ ઉદ્યોગ સાથે જોડાયેલા મોટાં વેપારી છે. તે રશિયાની સરકારમાં આર્થિક સલાહકાર પણ રહી ચૂક્યા છે. જોકે, વર્ષ 2018માં બંને અલગ થઈ ગયા.

કોણ છે મોટી દીકરી?

પુતિન

મારિયા પુતિનાને પુતિનની મોટી દીકરી માનવામાં આવે છે. તેમને મારિયા વોરન્તસોવાના... \n\nમને ઉપરના લેખ માટે સારું શીર્ષક આપો.
રશિયા : પુતિનની એ દીકરી કોણ છે જેમને કોરોનાની પહેલી રસી અપાઈ?